ફિલ્મના રાઇટર પ્રસૂન જોશી અને મિલ્ખા સિંહ દિલ્હીના એક ફંક્શનમાં સાથે હતા. એ ફંક્શનમાં મિલ્ખા સિંહના મોઢેથી તેમની થોડી જૂની વાત સાંભળીને પ્રસૂન ઇમ્પ્રેસ થયા. વાત અહીં પૂરી થઈ ગઈ. થોડા સમય પછી પ્રસૂન જોશી અને મિલ્ખા સિંહના દીકરા જીવ મિલ્ખા સિંહના એક કૉમન ફ્રેન્ડે પ્રસૂનને ફોન કરીને કહ્યું કે મિલ્ખાની બાયોગ્રાફીનું કામ કરવા માટે કોઈ યોગ્ય રાઇટરનું નામ આપ. પ્રસૂનની આંખ સામે પેલા ફંક્શનમાં વર્ણવવામાં આવેલા પ્રસંગો યાદ આવી ગયા અને બાયોગ્રાફીને બદલે આખી ઘટના બાયો-પિક્ચરની દિશામાં આગળ વધી ગઈ.